**การบันทึกองค์ความรู้ปราชญ์ชาวบ้าน**

**เรื่อง การตัดเย็บเสื้อผ้า**

**๑.ชื่อภูมิปัญญาที่ทำการบันทึกคือ** การตัดเย็บเสื้อผ้า

เจ้าของภูมิปัญญาที่บันทึก นางสาวฮาบีบ๊ะ กาเดร์

ที่อยู่บ้านเลขที่ ๒๙๗/๒ หมู่ที่ ๙ ตำบลสากอ อำเภอสุไหงปาดี จังหวัดนราธิวาส

อาชีพ รับจ้าง อายุ ๔๙ ปี โทร ๐๙๘-๗๔๓๐๘๕๗  **๒.ประวัติความเป็นมาของภูมิปัญญาที่บันทึก**  เนื่องจากสภาวะปัจจุบันความเจริญก้าวหน้าด้านเศรษฐกิจและเทคโนโลยีมีการพัฒนาอย่างรวดเร็วการดำเนินชีวิต การประกอบอาชีพมีการแข่งขันค่อนข้างสูง มีการใช้จ่ายในชีวิตประจำวันเพิ่มขึ้น อีกทั้งสภาพบ้านเมืองที่ประสบปัญหาด้านเศรษฐกิจ ราคาสินค้าโดยทั่วไปปรับสูงขึ้น ประชาชนทั่วไปจึงต้องแบกภาระค่าใช้จ่ายเพิ่มขึ้น จึงได้ศึกษาเรียนรู้และเข้ารับการอบรมจากหน่วยงานที่เกี่ยวข้องในการตัดเย็บเสื้อผ้าจนเกิดความชำนาญ เมื่อมีความชำนาญก็ได้รวมเป็นสมาชิกกลุ่มอาชีพตัดเย็บเสื้อผ้าในหมู่บ้านจือแร และรับจ้างตัดเย็บเสื้อผ้าภายในหมู่บ้านและนอกหมูบ้านจนสามารถสร้างรายได้

**๓.จุดเด่นของภูมิปัญญาที่บันทึก**

**๔. กระบวนการผลิต**

๔.๑ วัสดุอุปกรณ์

๔.๑.๑ ผ้าสำหรับตัดเย็บชุดสตรี

๔.๑.๒ กระดาษสร้างแบบ

๔.๑.๓ กระดาษกดรอย

๔.๑.๔ กรรไกรอย่างดี

๔.๑.๕ ด้ายคละสี

๔.๑.๖ ไม้บรรทัดยาว

๔.๑.๗ ชอล์กสี

๔.๑.๘ เข็มหมุด

๔.๑.๙ เข็มซอย

๔.๑.๑๐ เข็มจักรเย็บผ้า

๔.๑.๑๑ สายวัด

๔.๒ ขั้นตอนการผลิต

**๔.๒.1** **ขั้นตอนการวัดตัว** เป็นการวัดขนาดเพื่อตรวจสอบความกว้าง ความยาว ความหนา ของสัดส่วน ซึ่งการวัดตัวนี้สำคัญมาก เพราะว่าจะส่งผลถึงลักษณะของผลสำเร็จ เช่น ผลงานได้สัดส่วน สวมใส่ได้สวยงามเหมาะสม หรือผลงานตึงรั้งสวมใส่ไม่ได้

-๒-

**๔.๒.2** **ขั้นตอนการสร้างแบบและแยกแบบ** ทำได้โดยการนำสัดส่วนที่ได้วัดขนาดไว้หรือการออกแบบมาสร้างแบบตัด ลงกระดาษสร้างแบบ ตามกระบวนการของการสร้างแบบเสื้อผ้าแต่ละชนิด ต่อเมื่อสร้างเสร็จแล้วควรทำเครื่องหมายป้องกันความผิดพลาด และควรตรวจสอบขนาดให้ละเอียดถี่ถ้วน โดยทำเครื่องหมายต่างๆ ลงบนแบบตัดและเขียนรายละเอียดต่างๆ ให้ชัดเจน

**๔.๒.3** **ขั้นตอนการคำนวณผ้า เลือกผ้า** การตัดเย็บเสื้อผ้านั้นเราควรคำนวณผ้าให้ถูกต้องเพื่อความประหยัดและเลือกผ้าให้เหมาะสมกับประโยชน์ใช้สอย โดยคำนึงถึงคุณสมบัติของผ้า ซึ่งผลิตจากเส้นใยแต่ละชนิด เช่น ผ้าฝ้าย จะเป็นผ้าที่ได้จากเส้นใยของเมล็ดฝ้าย ซับน้ำได้ดี ทนต่อความร้อนสูง แต่ยับง่าย, ผ้าไนลอน เป็นผ้าใยสังเคราะห์ ไม่ทนต่อความร้อนและแสงแดด จับจีบได้ คงรูป เป็นต้น

**4.๒.๔** **ขั้นจัดเตรียมผ้า** เป็นการจัดเตรียมวัสดุที่เกี่ยวข้องกับการเย็บทุกชนิด เช่น เข็ม ด้าย กรรไกร ผ้า จักรเย็บผ้าบริเวณปฏิบัติงาน และแสงสว่าง เป็นต้น

                สำหรับผ้าที่ต้องการตัดเย็บ ถ้าไม่แน่ใจว่าจะหดหรือไม่ ควรนำผ้าไปแช่น้ำ ถ้าเป็นผ้าขาวให้แช่ด้วยน้ำเปล่า ถ้าเป็นผ้าสีให้แช่ในน้ำเกลือ โดยแช่ประมาณ 3 ชั่วโมง และนำไปผึ่งให้แห้ง พร้อมทั้งจัดเตรียมวัสดุอุปกรณ์ในการตัดเย็บให้ครบถ้วน

**๔.๒.5 ขั้นตอนการวางแบบตัดและตัดผ้า** ในขั้นตอนนี้ควรระมัดระวัง โดยอ่านรายละเอียดบนแบบตัด การทำเครื่องหมายต่างๆ ที่เขียนไว้ และกดรอยผ้าเส้นเย็บทุกเส้น เพื่อเป็นเครื่องหมายหรือเป็นเส้นแนวในการเย็บ

**๔.๒.6** **ขั้นตอนการตรวจสอบคุณภาพ** เป็นการตรวจสอบคุณภาพของงาน ซึ่งในการตรวจสอบคุณภาพของงานตัดเย็บเสื้อผ้าที่สวยงาม ไม่ผิดพลาด ควรตรวจสอบทั้งขณะทำการเย็บ เช่น เนาลองตัว ตรวจสอบการประกอบการเย็บทุกขั้นตอน ตรวจสอบความเรียบร้อยของตะเข็บ เป็นต้น

**๔.๒.7** **ขั้นตอนการแก้ไขจุดบกพร่อง** ในการตัดเย็บผ้าทุกชนิด เมื่อพบข้อบกพร่องไม่ควรปล่อยทิ้งไว้ ควรดำเนินการแก้ไขเพื่อให้ได้ผลงานที่สวยงามและมีคุณภาพ

**๕. เทคนิค/เคล็ดลับ** ถ้าเสื้อผ้าที่คุณสวมใส่นั้น คุณสามารถออกแบบและตัดเย็บได้เอง หากฝีมือเข้าขั้นจนกระทั่งตัดให้คนอื่นใส่ได้ อนาคตช่างตัดเสื้อคงไม่ไกล

**๖.การถ่ายทอดสืบทอด** เรียนรู้เทคนิควิธีการตัดเย็บเสื้อผ้าขั้นพื้นฐาน เริ่มตั้งแต่การทำความรู้จักกับเครื่องมือต่างๆ การเตรียมผ้าก่อนตัด การใช้เข็มและด้ายกับผ้าให้ถูกต้อง วิธีการประเมินปริมาณผ้าที่จะใช้ วิธีการตัดต่างๆ และอื่นๆ อีกมากมาย ถ่ายทอดอย่างเป็นลำดับขั้นตอน พร้อมภาพประกอบชัดเจน เข้าใจง่าย